Bloem-man pleeg glo selfmoord ná rusieArgieffoto ŉ Middeljarige man van Bloemfontein het glo Sondagaand selfmoord gepleeg nadat hy en sy meisie baklei het. “Die man het homself omstreeks 22:00 in sy gehuurde woonstel in President Steynstraat in Westdene doodgeskiet,” het kapt. Chaka Marope, polisiewoordvoerder, in ŉ verklaring gesê. “Die voorlopige ondersoek dui daarop dat die twee ŉ hewige argument gehad het net voordat hy die sneller getrek het.” Die vrou het glo uit die kamer gestap en kort daarna ŉ harde geluid in die kamer gehoor. Die oorledene se vriend het vir haar kom sê die man het homself geskiet. “Die man se liggaam is op die vloer aangetref met sy 9mm-pistool langs hom. Die man is dadelik na die Mediclinic Bloemfontein gehaas waar hy omstreeks 04:00 aan sy besering beswyk het.” Die vrou is steeds getraumatiseerd en sy is in die Pelonomi-hospitaal opgeneem vir behandeling. Dit is nog nie bekend waaroor die paartjie gestry het nie. Die Parkweg-polisie doen ŉ geregtelike doodsondersoek en sal bepaal of die oorledene se vuurwapen gelisensieerd was.